Βίκινγκουρ Γκότα

Η Βίκινγκουρ Γκότα είναι ποδοσφαιρική ομάδα από τα Νησιά Φερόες και συμμετέχει στην πρώτη κατηγορία του Πρωταθλήματος ποδοσφαίρου Νήσων Φερόε. Η ομάδα ιδρύθηκε το 2008 από την ενοποίηση των ΓΙ Γκότα και της Λέιρβικ ΙΦ.Faroe Islands Soccer News, January 2008 Round-Up Η βάση της ομάδας είναι στην κοινότητα Λέιρβικ, ενώ το στάδιό της Σερπούγκερδι χωρητικότητας 1.600 θεατών (440 θέσεων)  στην κοινότητα Νορδραγκότα. Και οι δυο κοινότητες αποτελούν μέρος του δήμου Έστροϊκομμούνα, απέχουν μεταξύ τους 5 χιλιόμετρα και βρίσκονται στο νησί Έστουροϊ. 

 Ιστορία 
Η  Βίκινγκουρ ιδρύθηκε στις 14 Ιανουαρίου του 2008 με την ενοποίηση των ΓΙ Γκότα ομάδα της πρώτης κατηγορίας του Πρωταθλήματος ποδοσφαίρου Νήσων Φερόε και της Λέιρβικ ΙΦ ομάδα της δεύτερης κατηγορίας. Πρώτες επαφές για μια ενοποίηση των δυο ομάδων υπήρχαν ήδη από το 2006, όμως μόλις το καλοκαίρι του 2007 ξεκίνησαν λεπτομερείς διεργασίες. Στις 14 Ιανουαρίου 2008 στο Λέιρβικ, παρουσία 180 μελών αποφασίστηκε η ενοποίηση, με προσωρινή ονομασία τον συνδυασμό των δύο πρώην συλλόγων: ΓΙ/ΛΙΦ. Τελικά στις 4 Φεβρουαρίου της ίδιας χρονιάς ανακοινώθηκε η καινούργια ονομασία της ομάδας, Βίκινγκουρ, ως η καλύτερη από 18 προτάσεις που υποβλήθηκαν.   

Η ομάδα έκανε το ντεμπούτο της στο Πρωτάθλημα ποδοσφαίρου Φερόε στις 31 Μαρτίου 2008. Στο πρώτο παιχνίδι της αντιμετώπισε στην έδρα της την Β68 Τοφτίρ, κερδίζοντας με 4-1. Στο τέλος της περιόδου τερμάτησε στην 5η θέση. 

Το 2009 θα πάρει το πρώτο της τρόπαιο. Στον τελικό του Κυπέλλου ποδοσφαίρου Νήσων Φερόε θα κερδίσει το έπαθλο νικώντας την ΕΜ/Στρέιμουρ με 3-2. 

Το 2016 θα κατακτήσει για πρώτη φορά το πρωτάθλημα, για να επαναλάβει τον άθλο την επόμενη χρονιά.

Τέλος το 2014 θα κερδίσει για πρώτη φόρα το Σούπερ Καπ της χώρας.

Η ευρωπαϊκή πορεία της  Βίκινγκουρ ξεκινά την περίοδο 2010-2011. Έχοντας κατακτήσει το κύπελλο της χώρας της, συμμετέχει στον δεύτερο προκριματικό γύρο του ΟΥΕΦΑ Γιουρόπα Λιγκ. Εκεί κληρώθηκε με την τουρκική Μπεσίκτας, από την οποία θα αποκλειστεί με δυο ήττες (0-4 στην έδρα της και 0-3 εκτός). Την μεγαλύτερη επιτυχία της στην Ευρώπη ως τώρα είχε την περίοδο 2014-2015. Συμμετέχοντας πάλι ως κυπελλούχος της χώρας της κατάφερε να περάσει δυο γύρους του ΟΥΕΦΑ Γιουρόπα Λιγκ 2014–15, για να αποκλειστεί τελικά στον τρίτο προκριματικό γύρο από την κροατική Ριέκα, πάλι με δυο ήττες (1-5 εντός και 0-4 εκτός). 

Προπονητές
 Άντον Σκοραντάλ (2008)
 Γιόγκβαν Μάρτιν Όλσεν (01.01.2009 - 01.07.2013)
 Ζιγκφριδούρ Κλέμεντσεν (01.07.2013 - 16.09.2016)
 Ζάμαλ Έρικ Χέντσε (16.09.2016 - 01.11.2017)
 Μορίς Ρός (01.11.2017 - 24.05.2018) 
 Ζιγκφριδούρ Κλέμεντσεν (25.05.2018 – ) 
Τίτλοι
Πρωτάθλημα ποδοσφαίρου Φερόε: 3
2016, 2017, 2024

Κύπελλο Νήσων Φερόε: 6
2009, 2012, 2013, 2014 , 2015, 2022

Σούπερ Καπ Νήσων Φερόε: 5
2014, 2015, 2016, 2017, 2018.

 Ευρωπαϊκές συμμετοχές 

 Διοργάνωση Αγώνες Ν Ι Η ΓΥ ΓΚ ΟΥΕΦΑ Τσάμπιονς Λιγκ <center>8 <center>2 <center>1 <center>5 <center>11 <center>14 ΟΥΕΦΑ Γιουρόπα Λιγκ <center>21 <center>3 <center>4 <center>14 <center>8 <center>50 ΟΥΕΦΑ Γιουρόπα Κόνφερενς Λιγκ <center>13 <center>5 <center>2 <center>6 <center>12 <center>19 Σύνολο <center>42 <center>10 <center>7 <center>25 <center>25 <center>83

Παραπομπές

Εξωτερικοί σύνδεσμοι

Official website


Κατηγορία:Ιδρύσεις ποδοσφαιρικών ομάδων το 2008